གཞན་ཡང་རྒྱལ་ཁབ་མང་པོའི་ཡུལ་མི་ཚོས་རྒྱུད་གཅིག་ལམ་གཅིག་གི་ལས་གཞི་དེས་ཕན་འབྲས་མེད་པ་དང་འགྲོ་སོང་ཆེན་པོ་ཡིན་པ།ས་གནས་ཀྱི་བཟོ་ལས་ཁང་ནས་ཐོན་པའི་མཁོ་ཆས་མི་སྤྱོད་པར་རྒྱ་ནག་ནས་དབོར་འདྲེན་བྱེད་པ།ས་གནས་ཀྱི་ལས་མི་མི་སྤྱོད་པ་སོགས་ཀྱི་སྐྱོན་འཛུགས་བྱེད་བཞིན་ཡོད་མ་ཟད།ལས་གཞི་དེ་ནི་རྒྱ་ནག་གཙོ་བོར་བཟུང་བ་ཞིག་ཡིན་པའི་བསམ་ཚུལ་འཛིན་མཁན་མང་པོ་བྱུང་སྟེ།རྒྱུད་གཅིག་ལམ་གཅིག་གི་གཅིག་དེ་རྒྱ་ནག་ཡིན་པར་ངོས་འཛིན་བྱས་པས་ཕྱི་ལོ་༢༠༡༦ལོར་དབྱིན་ཡིག་ནང་གི་གཅིག་དེ་མེད་པ་བཟོས་ནས་རྒྱུད་ལམ་ལས་གཞི་ཞེས་བསྒྱུར་བ་ཡོངས་བསྒྲགས་བྱས་ཡོད་འདུག